Федерико Гарсия Лорка
Поле

Превод от испански: Александър Муратов, Атанас Далчев, —

chitanka.info

Небето е от пепел.

Дърветата са бели.

Чернеят като въглен

опалени стърнища.

На залеза тъмнее

запечената рана,

хартията безцветна

на чуките се сбръчва.

Пушилката от друма

по урвите се крие,

потокът става мътен,

а вировете тихи.

Звъни в дрезгавината

на стадото звънчето

и свойта броеница

долапът роден свърши.

Небето е от пепел.

Дърветата са бели.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.